കരള് മാറ്റിവയ്ക്കല് ശസ്ത്രക്രിയയ്ക്ക് വിധേയനായി ചികിത്സയിലായിരുന്ന അധ്യാപകന് അന്തരിച്ചു പോത്തന്കോട് : കാട്ടായിക്കോണം ഗവ.മോഡല് യുപി സ്കൂളിലെ അധ്യാപകന് തോന്നയ്ക്കല് സാരംഗി നഗര് പ്രശാന്തത്തില് ജി.സജി 50യാണു തിരുവനന്തപുരത്തെ സ്വകാര്യ ആശുപത്രിയില് ചികിത്സയിലിരിക്കെ മരിച്ചത്. കഴിഞ്ഞ 24നായിരുന്നു കരള് മാറ്റിവയ്ക്കല് ശസ്ത്രക്രിയ. അവസാനവര്ഷ ബിരുദ വിദ്യാര്ഥിയായ മകളുടെ കരളാണു പകുത്ത് നല്കിയത്. 21 ദിവസത്തെ ചികിത്സാ പാക്കേജ് അവസാനിക്കുന്ന ദിവസം ആണ് മരണം സ്ഥിരീകരിച്ചത്. തോന്നയ്ക്കല് ഗവണ്മെന്റ് ഹയര്സെക്കന്ഡറി സ്കൂള് മാനേജ്മെന്റ് കമ്മിറ്റി ചെയര്മാനാണ്. പരിസ്ഥിതി പ്രവര്ത്തകനും നിരവധി സാമൂഹിക സന്നദ്ധ സംഘടനകളുടെ പ്രവര്ത്തകനുമാണ്. മൃതദേഹം രാവിലെ ഏഴിന് കാട്ടായിക്കോണം യുപി സ്കൂളില് പൊതുദര്ശനത്തിന് വച്ചശേഷം തോന്നയ്ക്കലിലെ വീട്ടുവളപ്പില് സംസ്കരിച്ചു. ഭാര്യ: മഞ്ജു. മക്കള്: ഗൗരീ നന്ദന, ഗൗരീ വന്ദന. സഞ്ചയനം ചൊവ്വാഴ്ച രാവിലെ 8.30ന് .